text: Hordoftootni keenya heddu viidiyoo taatee godina Jimmaa aanaa Geeraatti raawwatame agarsiisa jechuun marsaalee hawaasaa irratti qoodamaa jiru akka qulqulleessinu nu gaafachaa turaniiru: Viidiyoo
text: #000004
text: Viidiyoon daqiiqaa 02:16 dheeratufi kaleessa Adoolessa 19, 2015 irraa eegalee keessattuu Feesbuukii fi TikTok irratti qoodamaa jiru kun fayyadamtoota miidiyaalee hawaasaa biraa yaadawwan garagaraa keessummeessaa jira.
text: #000005
text: Jalqaba viidiyoo kanaatti namootni afur namoota baay’inaan walitti qabaman gidduu dhaabbatanii kan mul’atan yemmuu ta’u, isaan keessaa tokko “Mana seeraa deemee nama himachuu nan balleesse” jechuun gadi jedhanii dhiifama yemmuu gaafatan mul’ata.
text: #000006
text: Viidiyoo kana keessatti sagaleen nama jechoota garagaraatti fayyadamuun nama dhiifama gaafatu kana arrabsus duubaa ni dhagahama. Kana malees nama kana irraa saqqiin akka irraa baafamu yeroo dubbatamus ni dhagahama.
text: #000008
text: Dabalataan namootni hafan sadeen immoo akka jilbeenfatan yeroo ajajaman fi sadeen keessaa inni jilbeenfachuu dide tokko dhiitichoon yemmuu rukkutamufi innis utaalee gara nama isa rukkutee yeroo fiigu viidiyoon kun agarsiisa.
text: #000009
text: Gochaan viidiyoo kana keessatti mul’atu safuufi duudhaa hawaasaa kan cabse akkasumas seeraan ala akka ta’e fayyadamtootni miidiyaalee hawaasaa heddu barreessaa jiraachuus ilaallerra.
text: #000010
text: Dhimmicha ilaalchisee Itoophiyaa Cheekif odeeffannoo kan laatan bulchaan aanaa Geeraa Obbo Hawwii Sa’id, taateen kun marii dhimma nageenyaa gandicha keessatti taa’amerratti uumamuu himaniiru.
text: #000012
text: “Adoolessa 09 viidiyoon guutuun waraabamee sana booda kukkutamee iddoon barbaadamu qofti gadhiifame. Garuummoo wantichi qabatamaan jira” jedhan.
text: #000013
text: Taatee walgahicharratti uumamefi ka’umsa isaa qoratanii hawaasa akka beeksisan kan himan qondaalli kun, hawaasa gandichaa walin marii kan taasisan ta’uus dubbataniiru.
text: #000014
text: Namootni afran namoota walgahiif taa’an gidduu dhaabbatanii mul’atan shakkamtoota hawaasaan saaxilaman ta’uu odeeffannoo akka qaban kan himan Obbo Hawwiin, “hawaasni kan saaxile seeraan ilaalaa jechuufi malee akka mirgi namaa sarbamuuf miti. Kanaaf isa kana rakkoo cimaadha jennee ilaallee qaama rakkoo kana keessaa gahee qabu to’annee adeemsa qorannoorra jirra” jedhaniiru.
text: #000016
text: “Tarkaanfii madaalawaa ta’e hawaasa keenya kiisuu danda’ufi nageenya, tasgabbiifi misooma isaatti deebisuu danda’u fudhannee ni beeksifna. Warri shakkamaa ta’anii hawaasaan saaxilamanis adeemsa qorannoo seeraatin ilaalamanii kallattiin kaa’amuudhaaf ni danda’ama kan jedhu qabannee jirra” jechuunis himaniiru.
text: #000018
text: ወቅታዊ መረጃዎችን ቀጥታ በኢሜልዎ ለማግኘት ይመዝገቡ
text: #000019
text: ያቀረቡትን የግል መረጃ በግላዊ መመሪያችን መሠረት እንጠብቃለን::
text: #000020
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
  Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
  Suuraan hiriira magaalaa Ambootti taasifame agarsiisa jechuun qoodamaa jiru dogongora
  Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000021
text: Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
text: #000023
text: Suuraan hiriira magaalaa Ambootti taasifame agarsiisa jechuun qoodamaa jiru dogongora
text: #000024
text: Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000025
text: በማኅበራዊ አውታረ መረቦቻችን ይከተሉን
text: #000026